
WOKAJUJU 50 CENTS SANTE E, NEBR., APRIL-MAY, 1932 VOLUME XLIII, NUMBER 3 

Niobrara Deanery De Tanyan Amdeza Po j loss. I hope you will, and I am depending 

on you to do all you can now, as you have in 
the past. 


Anpetu Wakan Ska (Whitsunday) May 
15, 1932 ikiyena u. Okodakiciye Wakan 
Yewicasipi Wooyake tawa kin ed anpetu 
wan tanka yawapi kin de heca. Hekta oma- 
ka qonhan Okodakiciye Wakan wowasi ta- 
wa kin he katinyan iyopte kta on womnaye 
econpi kin mazaska kektopawinge opa- 
winge opawinge tob iyohi yapi sni. Qa de 
yuecetupi kta on anpetu wan Okodakiciye 
Wakan kin wasabglepi kin he May 15, 1932 
hee. 

Heon mazaska kektopawinge opawinge 
topa ($400,000) iyohi yapi sni qon he etan- 
han South Dakota ed unqonpi unkis mazas- 
ka kektopawinge nonpa sanpa opawinge sa- 
kowin sanpa wikcemna-zaptan iyohi unki- 
yapi sni. Heon Oyanke tanka qa cistinna 
otoiyohi qa nakun tuwe okihipi kinhan oe- 
con wanji ihdalinigapi eciyatanhan mazas- 
ka kektopawinge nonpa sanpa opawinge sa- 
kowin . sanpa wikcemna-zaptan ($2,750.) 
oicazo kin yuecetupi kta on womnaye qais 
waunyan kiconpi kta Bishop Roberts iwa- 
cinwicaye. Bishop oie kin anaungoptanpi 
na Okodakiciye Wakan kin ounpapi kin 
womnaye qa waunyanpi on unhduwicakapi 
kta iyececa. Iyotan Okodakiciye Wakan 
Tonpi Anpetu, Anpetu W akan Ska eciyapi 
kin ohnayan ehanna wicacaje 120 witaya 
tawacinpi qa wocekiye eyapi kin on dehan 
Okodakiciye Wakan kin unkiyepi ekta hi- 
yohi kin he unkiksuyapi kin on itkom wopi- 
da wosnapi econqonpi kte cin he wowasi un- 
kitawapi kin hee. Ho po mitakuyepi, He- 
brew wicowoyake 6;16, he kiksuya waecon 
po. Nakun woeye wanji decen eyapi oblake 
wacin. “Lewi Toope” 27 : 32 , “Taku iwik- 
cemna kin owasin Wakantanka on wakan 
kta” ce eyapi. Hecetu kin heon woeye wan 
epe cin he W asicun iapi ohnayan decen eya- 
pi ecee: “If you can’t be a good Christian, 
be a decent Jew.” 

Taku cajebdate kin tanyan omayakalini- 
gapi sni kinhan Wicasa Wakan wicaduhapi 
kin ekta wicayapi qa lwicawanga po. Ta*ku 
cajebdate lice cin he Wiyohinyanpatanhan 
Okodakiciye W akan Oitancan yankapi kin 
South Dakota imahed Okodakiciye Wakan 
kin iyopte kta on mazaska tona uyapi woi- 
wahoye kagapi kin eced econpi qa hdustan- 
pi, tuka icunhan unkiyepi kin Nation Wide 
Campaign Womnaye eciyatanhan tona 
mnaunyanpi kta on iwacinunyanpi qa econ- 
qonpi kta tka qon unhduecetupi sni kin he- 
on dehan hektakiya ho uyapi qa unhduece- 
tupi kta okan unkicagapi kin hee. Oicazo kin 
he unkitawapi qa katinyan woba cona un- 
yuecetupi kta iyececa. Hecen ecanonpi kin- 
han Okodakiciye Wakan taku cinniciyapi 
kin he yahduecetupi kta. Dena iyecinka 
econpi okihipica sni, heon nakun wocekiye 
ehapi kinhan sanpa kohanna dena ecetu kta 
kiksuya po. 

-■4 *- ■ ■ 

My dear friends of the Niobrara Deanery; 

A*# you may know, the church failed to give 
all it should have given for missions last year. 
We in South Dakota fell short of what we 
promised to pay by about $2600. 

The work of the Church must not stop- It 
must, go toward. Will you not make a spe- 
cial offering- on Whitsunday, May 15, the 
birthday of the church, to help make up this 


With warm personal regards to each of you 
I am, faithfully your Bishop, 

W. Blair Roberts. 

o 

Mrs. Helen H. Elliot, Springfild, S. D., en 
St. Mary’s Woonspetipi kin ed Waonspekiya 
Tokapa (Principal) wowasi econ kin he enaki- 
ye kta. Hekta omaka sakowin qon heehan 
Miss Priscilla Bridge, tohe kin de icu qa hetan- 
han tokep okihi taku tona woonspe tipi kin de 
i waste kte cin hena on nina i.yotaniyekiya qa 
icicuya wowasi econ. Omaka tona unkiyope 
yapi nina wacintanka waecon kin dena on wo- 
pida unyuhapi kin hee. Qa tokiya ake tokan 
wowaSi econ kte cin ekta wowasi tawa kin i- 
waStepi kta wan sdonunyanpi. 

o 

I 

Waite Qa Sica 

1. Wastepi kte cin he taku he? Wakantan- 
ka iyeceeapi kin he wastepi kin hee. 

2. Wakantanka tokeca kin Tuwe unkipazo- 
pi he? Wakantanka tokeca kin Tuwe unki- 
pazopi kin he Jesus Christ hee. 

3. Tokenken Jesus Christ iyeuncecapi kta 
he? I.ye Toni kin idagunyanpi kin eciyatan- 
han Jesus Christ iyeuncecapi kte cin hee. 

4. Itancan unkitawapi Toni kin tokenken 
wowidag unyanpi kta he? Unkitawacinpi 
kin hena lyeunqnpi kin he eciyatanhan Itan- 
can unkitawapi kin Toni kin wowidag unyan- 
pi kin hee kta. 

5. Sice cin he taku he? Wakantanka ekta- 
kiya “Hiya” eyapi kin he sica eyapi kin hee. 

II 

Wiconi Qa Wiconfe 

1. Taku tokaheya econqonpi kte cin he 
taku he ? Unnipi kte cin he taku tokaheya 
econqonpi kte cin hee. 

2. Wicatancan on niun kin he taku he ? 
Wicatancan taku on niun kin he wicanagi 
kin hee 

3. Wicanagi niun kta Tuwe wiconi qu he ? 
Wakantanka he wiconi wan on wicanagi niun 
kte cin he qu. 

4- Wicanagi kin tokenken icage he ? Wa- 
kantanka qa wicasa wastewicadake kin he 
eciyatanhan wicanagi kin icage kin hee. 

5. Wicanagi kin ekta taku e woahtani kin 
ahi he ? Woahtani kin wicanagi kin ekta 
taku ahi kin he wiconte kin hee. 

Ill 

Oniiiciyapi Qa Witantanpi 

1. Woahtani tokaheya kin he taku he? Wo- 
ahtani tokaheya kin he witantanwoahtani kin 
hee. 

2. Wdantanpi kin he taku he? Wakantan- 
ka codan niunpi kta iyutapi kin he witantan- 
pi eciyapi kin hee. 

3. Wo waste tukte wanji witantanpi woah- 
tani kin kte okihi he? Wowaste wanji witan 
tanpi kin kte okihi kin he oniiiciyapi eciyapi 
kin hee. 

IV 

Waktapi Qa Wawiyutanye 

1. Tokenken unna^ipi kin wiconte etanlmn 
tokan unhduhapi kta lie? Unkiyepi ed woa- 
htaui u kte cin on wakta.va unqonpi he eciya- 
tanhan unnagipi kin hena wiconte etanlmn 
tokan wicunhduhapi kte cin hee. 

2. Wahtani unyanpi kin hena tuwepi he? 
Toka unkitawapi kin hena woahtani ed unki- 
yayapi kta ivutan unyanpi ece. 


3. Toka unkitawapi yamnipi kin hena tu- 
wepi he? Wakan&ica, maka kin de, qa wica- 
cehpi hena eepi. 

4. Wawiyutanye ed unkiyayapi kin etan- 
han unhdinanpapi kta ounkiyapi kin hena 
tuwepi he? Wowawiyutanye ed unqonpi eSa 
ohiunyanpi kta ounkiyapi kin hena kodawi- 
cunyanpi kin he eepi. 

5. Kodawicunyanpi kin hena tuwepi he? 
Wakantanka, I.yeOhuihde tawa, qa lye M- 
ceca tawa unmapi kin hena kodawicunyapi 
kin hena eepi. 

V 

Woohoda Qa Skanskan Kapinpi 

1. Tuwe kasa taku waste econpi okihipi kin 
he taku he? Tuwe kasa taku waSte econpi 
okihipi kin he Wakantanka woohoda ecaki- 
conpi kte cin hee. 

2. Tuwe eciyatanhan Wakantanka wooho- 
da ecaun kiconpi he? Itancan unkitawapi Je- 
sus Christ eciyatanhan Wakantanka ohoun- 
dapi kta. 

3. Taku tuktena ed Wakantanka ohounda- 
pi kta he? Taku tona econqonpi kin owasin 
en Wakantanka ohoundapi kta iyececa. 

4. Waecon kapinpi taku on owotanqa sni 
he? Waecon kapinpi taku on waste sni kin 
lie tuwe lieceea kin Iran he Wakunfctmka 
akiktonjapi ece. 

o 

WICATA. OYAKAPI KIN. Necrology. 

“Tokin wookiye en okilipapi qa iyoyanpa 
ohinniyan kin on iyoyamwicayapi nunwe.” 

Millboro, S. D., Feb. 23, 1932.— Mr. En- 
och Wheeler, iye tipi kin ed February 21 
anpetu kin he ohna maka wiconi kin ayu 
stan. Cinca napcinwanka, tawicu, sunkaku 
nonpa qa tanksitku wanji henakeca ehpya 
iwicayaye. Christian wicake kin heca qa 
Okodakiciye Wakan tawowasi kin he As- 
cension Tipi Wakan kin hed tanyan iyopte 
kta on tohanyan okihi woecon kin hena en 
waecon. 

Sicangu Owakpamni en omaka 1890, Jan- 
uary wi heehan tonpi, qa Church of Jesus 
hen April 13, 1890, en Baptisma qupi. At- 
kuku kin William, eciyapi qa hunku kin he 
Julia (Bernard) Raymond hee. 

Winner otonwe etanhan wosna-Kaga 
Rev. A. C. Bussingham, qa Rev. John De 
Cory, Okreek, ed yanke cin henaos Wica- 
hapi Woecon kin econpi 

o 

Anpetu Wakan Ska — Whitsunday 
On Wocekiye Wan 

O Itancan Wakantanka unkitawapi kin, 
Okodakiciye W akan Owancaya nitawa to- 
na en opapi kin owasin, Nitaniya Wakan 
kin awicakastan ye ; hecen wowaditake 
waste qa wowacinye suta kin on "Nitokicori- 
ze ayutankapi kta on woiyopte kin he toka- 
takiya ayapi kta, qa wookiye wowicake qa 
qa wowasake tanka kin ekta yusawicayapi 
kta. Hecen Nicaje kin en woyuonihan oh- 
na waecaunniconpi kte; Niye, Nicinski 
waste qa Woniya Vtakan kin yuwitaya, 
Wakantanka wanjina, iyotan wasaka qa 
owihanke wanica, maka owihanke wanin — 
Amen. 

o 

The first payment of about $5,000 has 
been received, toward the sum of .250,000 
yen to be given to the endowment of St. 
Paul’s University, Tokyo, by the Japanese 
Imperial Government. 

Anpao— The Daybreak, is published in the inter- 

Sioux Indians of the Northwest. 

The subscription price is 50 cents per year, two 
years one dollar. 

The months in which the Anpao is issued are: 

(THE DAYBREAK) 

Wi akenonpa (one year eca) kaspapi zap- 
tan kajujupi kta. 

Wi wikcemna nonpa sanpa topa (two 
years) eca mazaska wanji kajujupi kta. 

Money Order, Mission, S.D., on opeton- 
pi qais wowapi askape Rev. Paul PI. Bar- 
bour yekiyapi kta. 

NIOBRARA DEANERY CONVOCATION 

August 19. 20, q a 2 1 kinlmn Cheynne ma- 
kaohdapbtpi kin heoi.vu Ascension lipi Bal- 
kan Oyanke kin hen Niobrara Deanery Con- 
vocation kin mniciye kte. 

o x 

Corn Creek Mission Wotanin 
L ! , Mediator Church 

! ■**'- • , '1 ( « ■ i 

Anpao Kin -Kola ake iyitskinyan waya-i 
otanin cisi kte lo. Hekta October wi kin el 
1931-1932 kin on Winyan Omniciye oitan- 
can wicaklustanpi na lena eepi : 1. Miss El- 
len Red Keyes; 2. Mrs. Julia Brown Thun- 
der; 3. Mrs. Julia Strikes Plenty; 4. Mrs. 
Irene Red Eagle; 5. Mrs. Nancy Gay; 6. 
Mrs. Edith Mountain na Mrs. Jessie Amer- 
ican Horse ; Na le el Winyan Omniciye Ata- 
ya Itancan kin he Mrs. Sarah Red Owl. hee. 
p N.akun Tecapi Omniciye wan lei unpi, na 
oitancanpi kin lena eepi: 1. Christine \\ hite 
Eyes; 2. Clara Yellow Thunder; 3. Jeanette 
Mountain; 4. Agnes Gay; 5. Florence Eagle 
Bull, Mary Strikes Plenty. 

Wica Omniciye etanhan lena eepi: 1. 

Thomas American Horse; 2. Wallace Hen- 
ry; 3. Thomas Blue Bird; 4. Jefferson 
Strikes Plent. . 5. Willie Yellow Thunder: 
Lena omaka opta wowasi econpi. kte cin 
eepi, cankc wanna tanyan wowasi econ au- 
pi, tka iyotan winyan omniciye kin he wali- 
takapi, le waniyetu kin lila osni esa blihelya 
katinyan skanpi. 

Tiwahe mitawa kin el wokakiie tanka 
wanji awakipa, micunksi onknahanla kuje, 
hanhepi wanji el ojula wiyuskinyan un qon 
he Dec. 25 hee, na lila otakiva wawicaqu. 
Dec. 26 el makuyazanpi ececa, na owayazan 
tipi el kiksuye sni lipaya. Tka Jan. 25, 1932 
anpetu kin he el kikanla tanyan kiksuye lie- 
cel tiyata waklokli. Woyute eciyatanhan 
na iyotan wocekiye kin he ecela on akisni. 
Takuna pejuta unqonpi sni, tka wocekiye 
ecela on akisni. Taku Wakan etanhan woa- 
sniye qu hecel wicawala na piwala, iia he- 
■ on Easter iyohakam wopila unkeyapi kta 
wan yanka. Na Winyan Omniciye el pta- 
ya yahipi kin nakun niye wopila eciciyapi, 
na micunksi wocekiye ekiciyapi canke lila 
icantemawaste na le waklaotanin ye lo. 

Wacekiye-wicasa, Koskaitancan na Wa- 
wokiya wicaluhapi kin onsiwicakila po, na 
wicakici ur. po. Olowan na Wocekiye Wo- 
wapi kluhapi na woayupte na olowan hen a 
wasakya owieakiya po. He iyotan kin he 
ye lo. — Nitakuyepi wanji miye, Daniel Red 
Eyes. 


TIPI WAKAN TECA 

WAN YUWAKANPI 


Pierre, S. D„ Apr. 20, 1932.— April 10, 
heehan Pierre otonwe kin en Pierre Indian 
School icahda Episcopal Tipi Wakan wan 
hekta omaka qonhan kagapi kin he Bishop 
Roberts, yuwakan. Bishop Roberts,.. Tipi 
W akan tiyopa kin he katoto, qa Supt. Cal- 
houn kiyugan qa tiyopa iyulidoke kin qu. 
Hehan Bishop cokatakiya Psalm 24: oehde 
kapeya yawa ye qa Dean yamnipi Dean 
Clark, Dean Barbour, qa Dean Gesner, qa 
Tipi Wakan Teca kin de awanyake Rev. C. 
C. Rouillard, hena tom ihakam upi. 

Tipi Wakan Yuwankanpi Wicoie kin 
Dean Clark, he yawa, qa de iyohakam Wo- 
tapi Wakan Woecon kin he econpi Bishop 
yuwakan qa W osna Kaga ed unpi kin oki- 
yapi. 

Dean P. H. Barbour, Mission etanhan hi 
qa wowahokonkiye wan nina waste qa wi- 
cimdeza on wahokonwicakiye. Wowapi 
Wakan Oehde on wounkiyapi kin he Psalm 
127 :1 a, kin hee. “Tipi kin Wakantanka 
kage sni kinhan, He en tona kagapi kin itu- 
ya skanpi.” Wakanheja wan tohan Baptis- 
ma qupi eca tuwepi qeya Waekiciyapi kin 
he iyecen St. Michael’s Church yuwakanpi 
kin de ed tona unhipi kin hena Tipi Wakan 
Teca kin wakanheja wan Baptisma qupi iye- 
cen yuwakanpi kin en waekiciya heuncapi e 
unkokiciyapi. 

Wakanheja kinhan Wakantanka Towaste 
Eceedan ed elipeyapi kte sni, tuka hunkake 
waonspekiya, kodakicaye qa tuwdlpi kasa 
okiyapi kin koya eciyatanhan tanyan icali 
aye cin he iyecen St. Michael’s Tipi Wakan 
kin de Wakantanka kaga, qa Bishop wicun- 
yuhapi, tona wakiconpi, womnaye woceki- 
ye eyapi qa wosnapi kiconpi kin tanyan ye 
kta cin oyake. 

AYicangi kin tohan wicatancan kin etan- 
han tokan iyaya eca takuyepicasni ; unkan 
dehan wicatancan wan wicanagi akipe un 
unyuhapi. He wicangi kin token icage kta 
hecinhan ed etonwanpi kte cin hee. He to- 
kiyatanhan okihipi kte cin Wakantanka ki- 
ci a kip tan okiciyapi kin eceedan eciyatan- 
han kihdegepica kta. 

Tipi Wakan tankinkinyan qa cikcistinna, 
owanyagwasteste qa owanvagwaste 1 sni ota 
wanyake. Tinskokeca kin oiyacinyan tima- 
hen toketu kin he wanka hee sni. Wanjikji 
timahe iyayapi kin lie c (fin ana lied oyate 
cekiyapi ecee kin atanin. Qa Wakantanka 
ekta wicahi kin nakun atanin. Timahetu 
kin ataya oyate wocekiye eyapi kin -on kah- 
lan seececa. Tipi Wakan wanji heca eca 
tona sdonyapi kin hena hen wookiye iyeya- 
pi qa iwasakapi ecee. 

Token oyanke hececa icage okilhi he? 
Bishop cekiya qa onsiwicadaya awanwica- 
yake, W osna- Kaga kin toni kin, woohoda 
woecon kin yuonihanyan onspewicakiya 
i.tonpeya qa takudan okapte sni waonspe- 
kiye. 

Tuka iyotan ovate kin owotanna qa yuo- 
nihanyan idagyapi, akapatanhan woyuoni- 
lian, ho, tuka iyotan cantepi eciyatanhan, 
waonspeiciciyapi en qa woohoda econpi 
kinhan hecen Itancan kin tipi kin de kage 
kta. 

De iyecen unkitonipi kin he yanka. Wan- 
jikji tipi takudan ohnaka sni kin iyeunceca- 
pi ; wanjikji Tipi Wakan owanyag waste qa 
idagyepica kin iyeuncecapi ; deon nitonipi 
kin apiyakiyapi kta iyececa ; Bishop, Wo- 
sna-Kaga qa waonspekiya unpi kin ataya 
oniciyapi okihipi. Nakun Wakantanka oni- 
ciyapi kta cantokpani. Tuka Wakantanka 
iyowinyakiyapi sni kinhan tipi wan taku- 
dan oknaka sni qa wowacinye sni kin he iye- 
cen nihinhdapi kta. 

Wakantanka qa wicasa waste wicadakapi 
qa cekiya unpi, wakiconzapi idagyapi can- 
tewasteya unpi, dena tuwe ohna un kinhan 
(Qlianyanpi 4:13) “Jesus kici unpi iwica- 
yukcanpi ece.” Qa kici unpi kin on wiconi 
kin he yuhapi. Niobrara Wicayusutapi 
Canicipawega akan wicoie kin hena wanya- 
kapi kta. St. John 10:10, “Wiconi yuhapi 
kta he on miye wahi.” 
i Tipi Wakan kin de qa niyepi kin denaos 


okiwanjina, icikoyaka. Ecin nitonipi km 
he yecagapi kta on Tipi Wakan kin de ka- 
gapi. Tuwe henaos kage cin he Ibma’.n 
kin hee. Hecen Wakantanka he en oiniea- 
gapi kta on yaupi kin he ieunhan Tipi Aba- 
kan kin de eciyatanhan Wakan tank VYica- 
yusaka qa Towasake kin nicantepi kin ekta 
hiyohi kta. Nicantepi kin hee woohoda en 
niyepi Wakantanka ekta aniipi kin he iya- 
hna Tipi Wakan kin de token onajin yuhe 
kte cin he oyakiyapi kin hee, qa Tuwe de- 
naos ed etonwe kin he Itancan kin hee. 
“Detuca O Itancan mitawa, ite wankiciyag 
wanciyake 

Den taku wanyakepicasni kin hena waki- 
canye qa omdutan 

Den wowaste owihanke wanice cin he nape 
on sutaya mduze 

Qa wamatuka kin ataya anihinlipaya.” 
Nakun Dakota lioksidan qa wicinyanna 
kin 27 Wicayusutapi ecawicakiconpi. An- 
petu kin de on Wowaste ota unkahinhanpi 
qa hena tehan tanyan unkiksuyapi kta wan 
heca. 


-o- 


Okreek, S. D., April 4, 1932. — Anpetu kin 
lehanl wayaotanin cisi kta. Unkan he etan- 
han taku wicawala na awacanmi kin he ob- 
lake kta. AVicacehpi oun el taku iyotan 
awacinpi kta iyececa kin he Wakantanka 
oholapi wowacinye kin he ee, ecin wicace- 
lipi oun kin le el unqonpi kin he el taku to- 
ketu kte kin he slolunyanpi sni; tka Wa- 
kantanka lye isnala hena slolya, heon etan- 
hon waktayahan cekiya unqonpi kta iyece 
ca. Winyan mitawa kin Mrs. Elizabeth 
Red Buffalo, hekta March wi kin he el wo- 
pate (Operation) heca el yin kta heon St. 
Mary’s Hospital, Pierre, S. D., lie el. Hecel 
March 15 anpetu kin he el Rev. C. C. Rouil- 
lard, ti kin el unhipi. Ho na anpetu iyamni 
litayetu kin el wayazan tipi kin ekta unkai- 
pi na ihinhanna anpetu itopa March 17 hin- 
lianna mazaskanskan 10:00 a m. ehan wo- 1 
pate kin el eonpapi, na oape wanji sanpa 
oape ciscila zaptan hehan yustanpi. Na he 
su])e kin el aioaga eyapi (appendix) he icu- 
pi, nakun tapizi kin he icupi. .Na he el in- 
yan lila ota okna on na onge lila tankinkin- 
yan. PIo' hecel oape kin ihunniyan Mrs. 
Mathilda Rouillard hee, na miye kici win- 
yan mitawa kin isakib naunjinpi ecel pata- 
pi kin yustanph. Na ihunniyan iye Mrs. 
Red Buffalo, pejuhuta- wicasa kin hena eepi 
na unkiyepi kin ob woklag wanka ecel yu- 
stanpi. Ho hecel Wakantanka oholapi wo- 
wacinye kin he ahopeyahan wicala kin he 
atanin, na heon W akantanka iyotan wasaka 
towaorisila wokikcanpte kin kin ahopeva- 
han wicalapi km he tukte el unpi kin mis 
eya he el watm 'ce eye qon hee. Na oape 
kin he el taku toketu kte kin he si o {wave 
sni kin on micante na mitawacin atrn r a on 
Wakantanka Cinhintku Christ taku eye kin 
he awicin nawajin. “Ate. ninape kin en 
mmagi kin weknaka ce.” Eye qon hee. Na 
unkiyepi .sni tka wakantanka tokel tawacin 
kin he ecctu kta. Ho heon Iye towaonsila 
wokikcanpte kin on iyoopta wicozani ekta 
ahi na heon wopila tanka bluha. Wakan- 
tanka yatanpi nunwe. 

Rev. C. C. Rouillard, anpetu otoiyohi wa- 
yazan tipi kin el hi na tona Okolakiciye Wa- 
kan . unkitawapi opapi kin hena om woceki- 
ye econ ecee.^ Nakun Rev. C. H. Gesner, 
W a si cun \\ osna-Kaga Pierre en un kin he 
el wanyagwicahi. ecee. March 19 litayetu 
kin heehan Wosna-kaga kin denaos Bishop 
Hobeits kici Mrs. Red Buffalo wanyag hi- 
pi, na ake I aim Sunday wicokaya sanpa 
eha-nl wanyag hipi, na Wakna-wosnapi wa- 
kan km etanhan mnalicalica (lilies) waste- 
ste kahipi na hena owasin on lila ibluskin 
HehanK winyan mitawa kin tohanyan wa- 
yazaiT tipi el hpaye kin ihunniyan Rev. na 

1S ‘ C. G. Rouillard, tipi kin he: el owaun- 
ye na lila tanyan makuwapi na lie lila pi- 
wakila. 


Ho tona Anpao wahlakapi owasin W 
k a nt a rik a oholapi wowacinye kin saiipa s 
taya el yaunpi kta ca, ayastan sni, waktay 
ban cekiya un po. Mitakuyepi hehanyi 
epm kta ca, owasin eante wasteya nape c 
yuzape lo. Wocekiye el unkiksuya po.- 
Daniel Red Buffalo. ■ ! 


March, 1932 


WICATA OYAKAPI KIN 
Elizabeth Standing Soldier 

Kyle, S. D., Mar. 14, 1932.— May 7, 1915, 

el tonpi na October 13, 1931 el te. Waniye- 
tu 18 hehanl te. Waniyetu 18 hehanl te. 
Waniyetu sakpe cagu woyazan ecece. To- 
ni kin ataya Wakantanka sutaya wacinyan 
un na ecel aliwayela asnikiya iwanke. Na- 
kun Y. P. F. opa na heon Y. P. F. Hope 
Chapel etanhanpi kin lila gluonihanyan yu- 
ha skanpi na wicahapi makoce kin el ekici- 
onpapi October 16, 1931. 

Okolakiciye Wakan el wacinyepica kta 
atanin tka icunhan lececa kin leon wicinca- 
la waste gnunipi heca. Hececa esa Wakan- 
tanka he lye tawacin unkecinpi, na Wakan- 
tanka kici un unkecinpi. Hunkakepi kin li- 
la cante sicapi icunhan Okolakiciye Wakan 
opapi kin lila wicakikcanptapi na lila owica- 
kiyapi. Y. P. F. eepi na tankapi koya ataya 
60 wahecetuya wicahapi el opapi. Rev. 
Dallas Shaw, wicahapi woecon kin- ataya 
econ. Hunkakepi kin lena eepi: Fred na 
Louisa Standing Soldier. 

o 

Lantry, S. D., Febr. 29, 1932. — Anpao 
Kin : — Annie Cook, Cheyenne Agency 
School kin hel woonspe kuwa un. Na el wi 
nom wayazan, ho hecel tiyata kloklipi, oape 
conala titakuye om iyuskinyan un, na Feb- 
ruary 26, 1932, Anpetu Izaptan mazaskan- 
skan 3 :0i.i p. m. oape kin el maka wiconi kin 
ihunnikiye na iyaye. Woonspe tipi ekta 
wanyag i pi qonhan “Wakni kte Pna wan- 
blaka wacin,” eye. Wicoie eye cin he mali- 
piyata kni kte, hunku wanlake kinhan, he- 
cel ka esa slolunyanpi sni. Wikoska kin le 
Febr. 11, 1916 heehan tonpi, he Bennett na 
Nellie Cook cincapi. Tiwahe kin le wowa- 
cinye lila tanka yuhapi, esa awicayustan 
kin leon lila woteliika akipapi, esa wocekiye 
kin kiksuya unpi na olowan 154 el oegle 
ehake kin he kiksuyapi na on cantetinzapi. 
Rev. Joseph DuBray, Wicahapi Woecon 
kin he econ. 

o— — — 

Robert DuBray 

Rev. Joseph DuBray, cinca wan Robert 
DuBray eciyapi kin he Minnesota ekta 
Rochester otonwe en patapi (Operation) 
iyohakam Easter Anpetu ohna te. Hunka- 
ke kin tancan kin Sioux Falls ekta hdohdi- 
pi hen Tipi Wakan Itancan (Cathedral) en 
Anpetu Iyamni March 30, 1932 heehan wi- 
cahapi woecon kin econpi, qa Mt. Pleasant 
owicalie ed hnakapi. Bishop Roberts, Dean 
Woodruff qa Pierre etanhan Rev. C. H. 
Gesner, hena yamni woecon kin ed unpi. 

South Dakota makaobaspe en koska ihan- 
keya waste wicunyuhapi kin he wanji hee. 
Wowakan kin ed sogya ihduha qa koska 
wo vitae in ye nina tanka yuhe kin heca. Ra- 
pid City Indian School hed woonspe ihun- 
nikiye qa he iyohakam omaka noth Univer- 
sity of South Dakota hed woonspe kuwa un. 
Nakun Ashley House en Dakota Wicasta 
Wakan unpi kta onspewicakiyapi kin he ed 
opa, tuka noge yazan on wowasi kin de eki- 
hnaka. Tona nogekpapi kin hena ehna wo- 
wasi econ kta on Wicasa Wakan on ihdu- 
wiyeya kta woape icu tka. 

Rev. qa Mrs. DuBray wakipapi kin de ed 
om waunkipapi wan heca Iapi Kahniga 
Okihe kin Robert DuBray kici Ashley 
House ed wayawapi qa Rochester ekta aya- 
pi kte cin itokam Pierre en St. Mary’s Hos- 
pital hed ehake Wotapi Wakan qu kin he 
wopida hdawa. 

— —6 lUl.L— } 

CROW CREEK MISSION WOTANIN 

' Wicata 

Crow Creek kin ded tiwahe wan Grover 
St. John tka ehani ta na tawicu ins Jose- 
phine St. John tka wanna Mrs. Charles 
McBride wotelii akipa cincapi wan wanna 
woidake waste iye tiwahe na hunkakepi ek- 
ta koya. Aotanhcin wocekiye ed woidake 
un, Church Secretary qa B. C. b . Itancan 
Okihe. Wanna maka wiconi ayustan Mar. 
11, 1932 Pneumonia on ta. Yankton oton- 
we ekta inalini ounye kin icunhan. Wiconi 
tawa kin waniyetu 28, cinca nonpapi, tawi- 
cu, hunku,.. sunkaku nonpapi hena cante si- 
capi. Wotakuye kawitaya tancan tawa ti- 
yata ahdipi ed ahankiktapi, Saturday han- 1 

Ihduecetupi Kecinpi (Omaka 1600 etanhan); John Wesley, 1703-1791 A. D; 

OMAKA OPAWINGE IAKESAKOWIN (1600-1700). Ihduecetupi Kecinpi 
(Puritans) kin qa Okodakiciye Wakan kin henaos Omaka Opawinge Iakesakowin qon 
en wakinicapi qon he Sahdasa wooyaka tawapi kin en taku iyotan okitaninyan najin 
qon hee. (CHD 33 wanyaka wo). Charles Tokaheya (1625-49) kin wicasta waste wan 
heca, tuka wicastayatapi un kta onspekesni qon heca, ecin iye qa Archbishop tawa 
(William Laud) kici wocantkiye eekiya iye oitancanyan wawidakapi kta wicotawacin 
kin he yuhapi kin heon. Omaka 1649 en Charles I kin pa-baksapi, qa omaka ake- 
wanji hehanyan Ihduecetupi Kecinpi kin itancan unpi, qa Okodakiciye Wakan 
Owancaya Tawowicada unyuhapi kin he eekiya, iye ecinsniyan wowicada tawapi qon 
he Sahdasa oyate kin icuwicakiye wacin wawiyopastag skanpi. Omaka 1661 en Charles 
Inonpa kin Ihduecetupi Kecinpi qon ohiwicaye, qa itancan un. Tuka Ihduecetupi Ke- 
cinpi kin nina onsiya wicakuwa on owasin Sahdasa Okodakiciye Wakan kin etanhan- 
liamwicaye qa hecen hetanhan tokan optaye wan kahya unpi. Dehan hena eepi iye- 
j cen tokan unpi kin hena Ohde-ptecedan (Cong'regationalists) qa Kaunzinca (Presby- 
terians) kin hena eepi. 

De icunhan Ihduecetupi Kecinpi qon etanhan wanji John Bunyan, eciyapi qon he 
wicakaske tipi mahen ehnakapi, qa tin yanke qon hen wowapi tawa wan okitanin 
“Cante Teca” (Pilgrim’s Progress) eciyapi kin he okiwa. 

Omaka 1689 hetanhan omaka opawinge wanji ikiyedan hehanyan Okodakiciye 
Wakan Wooyake on woyakapi kte cin nina lica ota sni. Okodakiciye Wakan kin en 
Woniya eciyatanhan oni kin ta nun se un. Okodakiciye Wakan kin he Wokiconze 
etanhan ospaye wan heca iyecen woawacin ayuhapi, qa woecon kin hena oecon wan 
heceedan ohna econpica yanka hecen kecinpi. Itancan unkitawapi qa Okodakiciye 
Wakan Tawa on lianditakapi qon ataya kinin wanica aye. Hehan ihnuhanna tuwe wan 
wihdi iyutapi wanji peta kin en opapson kin he iyecen JOHN WESLEY hi. 

JOHN WESLEY. Wosna kaga wan cinca akenapeinwanka, unkan he etanhan 
iakezaptan qon he John Wesley hee. Wicasta Wakan kagapi qon iyohakam Oxford 
Woonspe Tipi Iyotan Wankantu (University) kin hen waonspekiye kin heca. 
John qa iye sunkaku Charles kicica qa koska toktokeca nom henakeca Oxford Waya- 
wa-tipi kin en Ikce-omniciye (Club) wan kagapi, woohoda wowasi tawa kin eceh hein 
ihduha pi kta on woope qeya iqicagapi, iyotan Wotapi Wakan kin owotanna ikikeupi 
kte cin heon. Hena anpetu kin en koska wan waditagya woohoda tawa kin ohnayan 
ihduhe kta iyewicayapi kte cin teliika, wanwancadan hececapi kin iyewicayapi ecev. 
Nakun unma om wayawapi kin hena owehanban “Ikceomniciye Wakan” (Holy Club) 
eya cajewicayatapi ece, qa John Wesley Christian ospaye wan kage cin en opapi kin 
hena “Methodists” ewicakiyapi, ecin oni kin on woawacin qais woope wan yuhapi kin 
heon. 


Omaka 1735 en United States makoce kin de en Georgia makobaspa en Isantan- 
kan miniwanca optahipi qa deciya ahitipi qon hena eepi qa Ikcewicasta unpi kin ekta 
yewicasipi iyecen John Wesley hi, tuka hen nina lica wapi sni. Tuka omaka 1738 en 
icicawin Sahdasa Makoce kin ekta ki hehan vvowahokonkiye econ kta iditaka, qa win- 
yam, wica, onsikapi qa wiwajicapi onge Christ en sanpa tanyan nipi kta okihiwicaye. 
Toh'an Bishop kin Tipi Wakan tawapi kin en nina wicaskan kin he hecetusnidakapi 
qon hehan tankan qa tukte etu kasta okihi eca wahokonwicakiya ece. Okodakiciye 
Wakan epa wan nina waohoda qa sutaya najin kin John Wesley he heca, qa Sahdasa 
Okodkiciye Wakan kin en iye ospaye wicakage cin (B. S. A. qais B. C. U.) dehan un- 
pi kin iyecen kicage kta awacin. 

Tuka tohan Okodakiciye Wakan kin hecen cin sni qonhan ehanna Okodakiciye 
Wakan kin he yuskiskapi kta on, qa tokan unpi kta on Okodakiciye teca wan kagapi, 
qa Sahdasa makoce qa Isantanka Makoce kin nap in on Tipi Wakan iye iyatayedan ta- 
wapi kta qeya kagapj. John Wesley, tawawicaye cin Skaun Okodakiciye Wakan kin 
itimahen wicahduha cin, tuka hee okihi sni. Charles Wesley, odowan kaga wayupika 
heca, qa Okodakiciye Wakan kin en ohinniyan waohodaya un. 

JESUS TOIE YUKINPI. (Evangelical Revival) Tuka Wesley, Sahdasa Okoda- 
kiciye Wakan kin wowakan eciyatanhan watokahan iyecen Christ ekta wicasta awica- 
ku kta wowasi tawa kin kiksuyekiciye kta e kihdega. Omaka 1775 hetanhan qa 1825 
hehanyan tona Jesus Toie Yukinipi (Evangelicals) ewicakiyapi kin hena Wesley owe 
kin otapapi, tuka Okodakiciye Wakan itimahen unpi, qa tuwedan hehanyan woape yu- 
hapi sni iyehanyan Okodakiciye Wakan wowakan oni tawa kin kiniyanpi. Taku iyo- 
tan tanka econpi qon wanji decetu : Sahdasa makoce tinskoya woiyowaja tawapi kin 
imahen woyaka opewicatonpi (Slave trade) kin he ihangyapi kin hee, qa omaka 1865 
qon en de makoce kin en oyate kin iye en na kicizapi (Civil War) qonhan wayaka 
opewicatonpi qon ihangyapi qon iyahdeya tuwe canku kin yuwiyeyapi kin hena eepi. 

WOIWANGE KIN 

1. Ihduecetu Kecinpi kin taku cinpi he. * 

2. Tokeca on Charles Tokaheya kin pa-baksapi he. 

3. Wesley toni kin en wooyake kin niye iapi nitawa on oyaka wo. 

4. John Wesley ihalcam unpi (Methodists) okiciya okodakiciye (Societies) kin 
hena token on kagapi. 

5. Jesus Toie Yukinipi kin he taku he. (Evangelical Reviaal). 


hepi ihunniyan. 

Anpetu Wakan wicoka sam iyaya hetan 
.tiyatanhan tancan kin yuonihan he ayapi. 
Koska saglogan niun qon heehan ob tanyan 
kodakiciya. tka qon ehake kduonlhan iyuha 
akiyuha owacekiye ed na nakun wicahapi 
makoce ekta yuha skanpi. Christ Church 
akab iyeya wacekiya ai, tancan tawa ehake 
awacekiyapi. 

Rev. D. N. Clark, wocekiye econ nakun 
wicahapi ekta koya. Tasker Red Hail, ti- 
wahe etan icage cin, na Christian oikduha 
hena on iwohdaka. 

Joe St. John, nakun wohdake. 

Owicalie makoce ektakiya amanipi kin 
wasikda owicakiyapi nina wicota ekta ai. 
Rev. Clark, wacekiye, hehan liapi. 

— Charles Lorigfish, Yuotanin. 


Hope Chapel Mission Council Local Com- 
mittees. 

Church Extension - Thomas H. Head 
Religious Education - Charles R. Head 
Finance - - - Charles U. Baggage 

Christian Social Service - Frank Bull Man 
Publicity - . - Henry Bull Bear 

, o— — 

St. Andrew Sunkakiciyapi Wetu Omniciye 

Cheyenne Agency Oyanke kin en June wi 
kin imahed St. Andrew Wetu Omniciye kin 
he econpi kte. Wanna Program kin he ka- 
gapi qa ecaden he enanakiya uniciyapi kte. 
Nakun wanna delegates hena nihduwiyeya- 
pi kta. Omniciye unkiditakapi kinhan Om- 
niciye nina waste wanji unyuhapi kte. 

Itancan unyanpi Jesus Christ, wowitan 
yuha wankan kinbde cin iyohakam anpetu 
iwikcemna Pentecost Anpetu kin heehan 
taku toketu hinhda he? 

Itancan un.yanpi, wankan kinhde cin iyoha- 
kam iwikcemna can qonhan, Pentecost An- 
petu ohna Iye Okodakiciye Wakan tavva kin 
en Woniya Wakan kin he ounyekiya kta on 
u£i 

Tukte Okodakiciye Wakau ca imahed Wo- 
niya Wakan kin ounyan he? Okodakiciye 
Wakan Owancaya kin en Wakantanka Wo- 
niya Wakan kin ne ounyan. 

Tuwepi e Okodakiciye Wakan Owancaya 
kin en opeya hiyuwicayapi he? 

Tona Baptisma wicaqupi kin hena Okoda- 
kiciye Wakan Owancaya kin en opapikin lie 
na eepi. 

Okodakiciye Wakan Owancaya Pa kin he 
Tuwe he? 

Okodakiciye Wakan kin Pa kin he Jesus 
Christ Itancan unkitawapi kin hee. 

Okodakiciye Wakan kin he Jerusalem 
otonwe kin en wankan tipi ohna Pentecost 
Anpetu ostan wowakan ohnayan icag'a. Hee- 
han en opapi kin opawinge sanpa wikcemna 
nonpapi (Wicacaje owasin wica.yawapi qon- 
han) dena witaya Wicakikcanpte wan Christ 
iwahowicaye cin he akipe yankapi. Wakan- 
tanka maka mdu kin etanhan wicasta wan ka- 
ge, ca poge ohdoka ohna lye Taniya Wakan 
kin ipoh iye.ya unkan wicasta kin wicanagi 
niun kin heca icage cin he i.vecen Woniya 
Wakan kin tate wan oqo kin he iyecen tipi 
wan ohna yankapi kin ataya ojudan. Unkan 
ataya Woniy a Wakan kin on ojupidan. Qa 
Okodakiciye Wakan Owancaya kin wicaSta 
tona wowacinye yuhapi owasin witayani qa 
Woniyan Wakan owicati,“Wicatancan wan- 
jina qa Woniva wanjina e.ya Christ cajehda- 
te kin toni kin icaga, qa wakan^ica tatiyo- 
pa kin he yujuju kte snid’ 

Juda na Samaria oyate kin wawiknupi wi- 
cotawacin akici.vuhapi kin hena Philip Deacon 
kin Christ on oyate kin wowicakiyake qonhan 
atakuni^ni. 

Ikcewicasa wicayuhomnipi on ake Philip 
eci.vapi kin de, Ethiopa wicastayatapi wino- 
hinca Candace eciyapi, he ihukuya wicasta 
tanka wan nagi kin yuhomni. 

Ocim ayutankaayapi ecen St. P,.ul, wotanin 
Waite yuha Europe makoce kin ehna iyaye. 

Woniya Wakan kin Okodakiciye Wakan 
Owancaya kin imahen ounye kin heon dena 
decen sanpa icage kin hee 

Tuwe Okodakiciye wakan kin ina ye ini 
kinhan Wakantanka Ate ye kta okihi kte sni. 

Hecen Christian sicaya wicakuwapi on 
Okodakiciye Wakan kin kasnipi kta kecinpi 
tka icihnayanpi, wowicake kin hee tanyan 
sanpa icage. Deon dehan unkiyepi kin Oko- 
dakiciye Wakan wanjina Owancaya qa Wa 
hosiyepi eciyatanhan kin he wicawada unke 
yapi ece kin hee. Unkan Okodakiciye Wakan 
kin de woowotanna on wotektehda qa ipuzn 
un, ecin Wakantanka en wowacinye yuhapi 
e ca hececapi e ce. Maka akan Wakantanka 
codan unpi kin he woape nicapi kin hee. 
Wicasta owasin nipi kta, Wakantanka cin qa 
he oiyacinyan Okodakiciye Wakan kin kieage. 

__ o 

An encouraging step forward in social 
service is the appointment of a full-time 
chaplain for the Mayo Hospitals in Roches- 
ter, Minnesota. He is one of our clergy, 
the Rev. George L. Brown. This has been 
a long-standing need, carried at first by the 
rector of Calvary Church, Rochester, the 
Rev. Guy Menefee, who is also social ser- 
vice chairman for the diocese. Then Mr. 
Brown did what he could from Chatfield, 
■where he was rector, but this meant much 
loss of time in travel and less time for the 
hospital work than it required. 

As chaplain he has been caring not only 
for Episcopal Church patients but for over 
1,600 people, last year, who registered no 
church affiliation whatever. One man who 
was visited for six weeks asked to be refer- 
red to our rector in his home town when he 
left, and he and his wife have since been 
confirmed. Correspondence with clergy, to 
follow up contacts made at the hospital 
takes much of the chaplain’s time. Sundays 
he looks after three near-by diocesan mis- 
sions. 

People come to the hospital from all over 
the world. New Zealand, South Africa, Cal- 
cutta, Manchuria have been represented. 

Okodakiciye Wakan Yuowotan Kagapi qon Yustanpi kin. Edward VI, 1547-15-53: 
Mary, 1553-1558; Elizabeth, 1558-1603; James X, 1603-1625. 

Edward waniyetu 9 henakeca hehan wicastayatapi un, hecen wicasta toktokeca 
ataya kinin sicapi ece wokakije etanhan waawanyaka (Protector) wicayuha. Edward 
wicastayatapi un qon icunhau taku wanji nina waste kihdegapi. (PBD2) Oyate 
kin okalinigapi kta on Okodakiciye Wakan owacekiye woecon kin hena Latin iapi 
etanhan English iapi ohna yuieskapi. Hecen owasin taku eyapi kin sdonyapi qa taku 
eyapi kin opapi kta -heon woecon kin hena Wocekiye Wowapi wanjidan en kagapi. 

Decctusni unkans Edward wicastayatapi un qon he waste sni. Hoksidan wica- 
stayatapi kin wicasta tona waawanyaka wicayuhe cin Okodakiciye Wakan taku cin pi- 
ca yuhe cin ataya manonpi. Sunkakiciyapi qa litani-okodakiciye ihuuokonwanjipidan 
kin hena taku tawapi kin manonpi. Kanpi omnawicayapi tipi, qa wayazanka t.pi ko 
wamawicakinonpi. Woonspe wankantu (Colleges) hdepi kin hena eceedan womanon 
on nagiyewicayapi sni, tka Edward piyaehannase ni kinhan is eya womanon akipapi 
kta tka. Hehantanhan qa anpetu kin dehanyan omaka 400 ikiyedan esta, 1547 itokam 
England en ehanna token Tipi Wakan owanyake wasteste yuhapi qa ayucoya apikiya- 
pi ece qon dehan hececa sni. 

Oyate kin ataya Edward woecon tawa kin iwayazankapi qa te qonhan wiyuskin- 
pi, qa tankeku Mary toyanke kin icu. (1553) Tuka Mary nina cantesica. Hihnaku 
Philip Spain etanhan qon he kici ehpekiciciyapi. Mary iye tohe kin ohna un kta cin- 
ca wanica. Pope kin ektakiya wicakeya un, Pope tokawicaye kin wicakize sni kin heon 
okinni Wakantanka wokakije kin de hiyahdeya hecen awakicin. Hecen Reformation 
(Okodakiciye Yuowotan Kagapi) kin itokam token taku owasin wanke qon he ake 
ecen kage wacin, qa Heresy onakan kta iyuta. Hecen tona Rome ihukudiyeiqiyapi sni 
qon hena wicakte kta kuwa. Grammer, qa Bishop toktokeca tom, qa Wosnakaga wo- 
waste on okitanin unpi kin onge, qa wicasta 286 henakeca wicakte. 

Mary Rome ohutkan kin eceedan on nina wowasi econ kin heon England oyate 
kin ataya Pope kin sicedakapi, qa decetu kin eciyatanhan on England en Pope kin 
wowasake yuhe qon ataya tokakicihon. 

ELIZABETH, 1558-1603. Elizabeth ihukuya Church of England woyustan tawa 
ehake kin yuecetupi. Roman Church kin he qa Luther qa Calvin tawoonspepi eciya- 
tanhan tona Pope wicadapi sni kin denaos okitehedan Elizabeth woiyopte wan awan- 
yaka. (Pie iyecen wanna Skaun Okodakiciye Wakan kin dehan Sinasapa qa unma 
Okodakiciye tonakecapi kin hena wicicokaya najin.) Matthew Parker, wicasa wan 
ksapa qa iyatahdeiqiye sni heca kin he Archbishop of Canterbury un kta kagapi. 
Omaka 314 en Okodakiciye Wakan omniciye en woope wan kagapi decen eyapi: 
"Bishop wicakagapi eca ohinni Bishop yam'ni aokpani sni en unpi kta, qa okihipi ca sa- 
kowinpi kta,” eyapi kin ohnayan Matthew Parker yuwakanpi qa hekta Apostles ta- 
anpetupi kin heciyatanhan owecinhan upi kin, wicayawapica kin he pataka sni u kin 
de eciyatanhan Church of England token u kin he hecctuwanjica u e atanin. Papacy 
towasake etanhan ihduspe kin heon Okodakiciye teca kagapi heca sni, tka token u kin 
hecetuwanjica u kin heceedan. 

Omaka 1570 en taku tona on Pope “Pius V” Okodakiciye Wakan wanjipidan kin 
kicaksa lice cin hena dee: Queen Elizabeth Wotapi Wakan ikikcu kte cin anapta, qa 
England oyate kin ataya wokonze Elizabeth tawa kin kipajinpi kta wicakico, nakun 
Church of England kin etanhan tokan unpi kta econwicasi, qa Philip, Spain makoce 
etanhan kin he okicize witawata optaye tanka Armada eciyapi hduha England takpe- 
wicaye kta iyopastaka cin dena on Pope kin woowanjidan kicaksa kin hee. Tke Eng- 
land oyate kin ohiwicaye sni.v Philip wata optaye tanka tawa kin icamna on ataya awi- 
hnunipi, qa wicota he Wakantanka eciyatanhan Pope kin woiyopeye qupi hecen ke- 
cinpi. 

Elizabeth awanwicayake qon icunhan tona Roman Church opapi kin hena Pope 
kin wawidake kta cinpi kin on woskiske kin heceedan ee sni, tuka "Thduecetupi Ke- 
cinpi” (Puritans) kin nakun woskiske kagapi. Heehan Okodakiciye Wakan kin ima- 
hen Wicasta Wakan heyake, token woecon kin he qa Wakiconzapi on woonspe kin he- 
na elipeyapi cinpi ospaye wan unpi kin he ‘Thduecetupi Kecinpi” kin heepi. Baptis- 
ma Wakan woecon kin en Canicipowega Wapetokeca kin on wapetogwicatunpi kin he, 
qais Okiciyuze Yuwakanpi woecon kin en Mazanapcupe wan yuha skanpi kin dena en 
ienhiyeyapi ece. Tipi Wakan kin mahen taku wasteste yanke cin hena ihangyapi, qa 
Wahna-wosnapi kin hena yulipapi qa wahnawotapi ikceka ece ehdepi. Tuka Queen 
Elizabeth hee qa tona om wowasi econ qon hena Okodakiciye Wakan ehanna ohutkan 
qa Wakiconzapi Oni qa AYocekiye Wowapi kin hena hdus unpi. Heon Wopida un- 
yuhapi. 

JAMES I (1603-1625) wicastayatapi un qon en icunhan wicasta waste qa waon- 
spepi kin hecapi kin hena Okodakiciye Wakan kin yuwasakapi. Archbishop 
Laud Okodakiciye Wakan kin en taku ataya ayucoya econpi kta nina kitan ece, tuka 
wicasta nina ota iye wastedakapi sni. Dehantu kin en Wocekiye Wowapi Itopa kin 
he yustanpi qa pamnipi. 

Wowapi Wakan kin English iapi kin en teca yuieska kagapi qon he James I wi- 
castayatapi un kin en icunhan taku iyotan tanka econpi kin hee. Wicasta waonspepi 
kin heca 47 Hebrew, Greek, Latin, German, qa de itokam English iapi en yuieskapi kin 
he koya unpi qa wicolian tanka kin de yustanpi. Heconpi kin de omaka 1611 A. D. 
qon heehan. Dehan he Wowapi Wakan kin iapi obe unma kin etanhan yuieskapi 
kta wowasake wicaqupi kin eya cajeyatapi ece, qa Tipi Wakan hiyaye cin owancaya 
kinin en unpi kin hee. Wowapi Wakan English iapi en yuieskapi kin de etanhan iye- 
hantu qonhan Dakota Wowapi Wakan unkitawapi kin kagapi qon hee. 

WOIWANGE KIN 

1. Edward VI wicastayatapi un qon icunhn taku tona waste econpi he. Waniye- 
tu tonakeca hehan ta he. 

2. Edward wikiciyukcanpi kin taku sica econpi qon hena taku he. 

3. Token on England oyate kin Mary, Edward tohe kin icu qonhan iyuskinpi he. 
Tokeca on Mary te qonhan cantewastepi he. Tohanyan Queen (Unciyapi) heca he. 

4. Elizabeth Queen un qon icunhan Okodakiciye Wakan kin taku ecakicon he. 
Taku woskiske yuha he. 

5. Pope kin Mary token wicota wacin ayuhe he. Elizabeth enta itoheya is token 
wicotawacin yuha he. 

6. Armada wata optaye kin heon woonspe kin detanhan qais tuktetanhan kasta 
tokken sdonyaye kin ataya oyaka wo. 

7. Wowapi Wakan English iapi ohna kagapi kta iyowinwicakiyapi kin he toki- 
yatanhan unyuhapi he. 


